**LĪGUMS**

**par ielu un ceļu inventarizāciju**

Nr. JUR 2018-01/47

Ādažu novads 2018.gada 19.janvārī

**Ādažu novada dome** (turpmāk – Pasūtītājs), ko uz likuma „Par pašvaldībām” un Ādažu novada pašvaldības nolikuma pamata pārstāv izpilddirektors Guntis Porietis, no vienas puses, un

**Sabiedrība ar ierobežotu atbildību „Ceļu inženieri”** (turpmāk – Izpildītājs), tās valdes priekšsēdētāja Jāņa Klismeta personā, kurš rīkojas saskaņā ar Sabiedrības Statūtiem, no otras puses,

abas kopā turpmāk sauktas „Puses” un katra atsevišķi „Puse”, saskaņā ar Pasūtītāja iepirkuma „Ielu un ceļu inventarizācija” (ID. Nr.ĀND 2017/136 (turpmāk – Iepirkums)) rezultātiem un Iepirkumu komisijas 2018.gada 5.janvāra sēdes lēmumu (protokols Nr.05-30-2017/136-3), noslēdz šādu iepirkuma līgumu (turpmāk – Līgums):

1. **Līguma priekšmets**
   1. Pasūtītājs uzdod un Izpildītājs apņemas pienācīgā kvalitātē, pieprasītajā apjomā un termiņos, ar saviem resursiem un darbaspēku **veikt Ādažu novada pašvaldības ielu un ceļu inventarizāciju un kartogrāfiskā materiāla sagatavošanu** (turpmāk – Pakalpojums) saskaņā ar Tehnisko specifikāciju (Pielikums Nr.1), Izpildītāja piedāvājumu iepirkumā (Pielikums Nr.2) un Pakalpojuma izpildes laika grafiku (Pielikums Nr.3).
   2. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

**2. Samaksa noteikumi**

2.1. Kopējā Līguma cena par kvalitatīvi veiktu Pakalpojumu (turpmāk – Līgumcena) ir **EUR 19 482,50** (deviņpadsmit tūkstoši četri simti astoņdesmit divi euro, 50 centi), bez pievienotās vērtības nodokļa (turpmāk – PVN).

2.2. Līgumcenā ir iekļauti visi ar Pakalpojuma izpildi saistītie Izpildītāja izdevumi, t.sk., darbaspēks, transports, materiāli, u.c., kas var rasties veicot Līguma izpildi.

2.3. Līgumcenas samaksa tiek veikta pēcapmaksas veidā - 15 dienu laikā pēc ielu un ceļu inventarizācijas pabeigšanas Ādažu novada katrā ciemā, pieņemšanas–nodošanas akta un Izpildītāja rēķina saņemšanas.

2.4. Izpildītājs rēķinā norāda Līguma numuru un datumu.

2.5. Maksājumiem tiek piemērota rēķina izrakstīšanas brīdī spēkā esošā PVN likme.

2.6. Par samaksas dienu tiek uzskatīta diena, kad Pasūtītājs veicis Līgumcenas pārskaitījumu uz Izpildītāja norēķinu kontu.

**3. Pakalpojuma nodošana un pieņemšana**

3.1. Izpildītājs nodrošina Pakalpojuma nodošanu 5 (piecu) kalendāra mēnešu laikā no Līguma spēkā stāšanās dienas, ievērojot Līguma noteikumus.

3.2. Pakalpojuma galarezultātu Izpildītājs noformē un iesniedz atbilstoši Tehniskās specifikācijas prasībām. Pakalpojumu gala produkcija, kas nododama Pasūtītājam:

* + 1. plāna materiāls izdrukas veidā – 4 (četros) vienotos eksemplāros par visu Ādažu novada teritoriju, par attiecīgās administratīvās teritorijas autoceļu elementiem;
    2. plāna materiāls digitālā veidā 2 (divos) vienotos eksemplāros par visu Ādažu novada teritoriju, par attiecīgās administratīvās teritorijas autoceļu elementiem;
    3. ģeogrāfiskās informācijas sistēmā sakārtoti dati ar apkalpojošo datorprogrammu;
    4. autoceļu un ielu, kā atsevišķu infrastruktūras objektu, saraksti ar tos raksturojošajiem rādītājiem, gan izdruku, gan *excel* failu formātā;

3.3. Pakalpojums tiek uzskatīts par pabeigtu tikai tad, kad Pakalpojumu ir pieņēmis Pasūtītājs, par ko Puses ir parakstījušas Izpildītāja sagatavoto Pakalpojuma nodošanas–pieņemšanas aktu.

3.4. Pakalpojuma galarezultātu Izpildītājs noformē un iesniedz atbilstoši Tehniskās specifikācijas prasībām.

3.5. Par Pakalpojuma un tā daļu izpildi Izpildītājs sastāda, paraksta un iesniedz Pasūtītajam nodošanas-pieņemšanas akta divus eksemplārus. Pasūtītājs 5 (piecu) darbdienu laikā pēc nodošanas-pieņemšanas akta saņemšanas veic Pakalpojuma izpildes apjoma un kvalitātes pārbaudi un paraksta nodošanas—pielemšanas aktu.

3.6. Ja Pasūtītajam ir iebildumi par Pakalpojuma izpildes kvalitāti vai tā neatbilstību Līguma vai Latvijas Republikas normatīvo aktu noteikumiem, iebildumi tiek ierakstīti nodošanas-pieņemšanas aktā. Izpildītājs novērš trūkumus vai nepilnības 5 (piecu) darbdienu laika, skaitot no akta parakstīšanas brīža, vai rakstveidā iesniedz Pasūtītajam motivētu atteikumu tos novērst. Ja Puses nevar vienoties, abām Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja eksperts atzīst, ka Pakalpojuma defekta rašanās iemesls nav Pasūtītāja vaina. Ja neatkarīgais eksperts atzīst, ka Pakalpojuma defekts radies Pasūtītājā vainas dēļ, eksperta pakalpojumu apmaksā Pasūtītājs.

3.7. Ja Izpildītājs neceļ iebildumus, tomēr 3.5. punkta noradītajā termiņā nenovērš Pakalpojuma nodošanas-pieņemšanas aktā norādītos trūkumus, Pasūtītājam ir tiesības pieaicināt citu kvalificētu personu trūkumus novēršanai uz Izpildītāja rēķina.

3.8. Ja Pakalpojuma izpildes laika Pasūtītājs konstatē, ka Pakalpojums nenotiek atbilstoši Līguma pielikumos noteiktajam, Izpildītājam vienas darbdienas laika ir rakstveidā jāiesniedz Pasūtītājam argumentēti un pamatoti paskaidrojumi par iemesliem.

**4. Pušu tiesības un pienākumi**

4.1. Pasūtītāja tiesības un pienākumi:

* + 1. sniegt Izpildītājam visu Pasūtītāja rīcībā esošo informāciju un dokumentus, kas nepieciešami Pakalpojuma izpildei;
    2. norēķināties ar Izpildītāju saskaņā ar Līgumu;
    3. kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
    4. brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kas varētu traucēt saistību izpildi.

4.2. Izpildītāja tiesības un pienākumi:

* + 1. Pakalpojumu veikt kvalitatīvi, savlaicīgi, saskaņā ar Līguma nosacījumiem un Latvijas Republikā spēkā esošajiem normatīvajiem aktiem, kas regulē Pakalpojuma veikšanu, un ievērojot Pasūtītāja pilnvaroto pārstāvju Līguma izpildes laikā dotos norādījumus un pieprasījumus;
    2. Pakalpojuma izpildei nodrošināt atbilstošus speciālistus;
    3. savlaicīgi pieprasīt no Pasūtītāja visu nepieciešamo informāciju Pakalpojuma izpildei;
    4. katra kalendāra mēneša pēdējā darba dienā iesniegt Pasūtītājam informāciju (atskaiti) par mēneša laikā izpildīto Pakalpojuma daļu;
    5. nekavējoties informēt Pasūtītāju par apstākļiem, kas traucē vai varētu traucēt Pakalpojuma izpildi;
    6. par tehniskajā specifikācijā neprecizēta darbu veikšanu, kā arī, ja Izpildītājam Pakalpojuma izpildes laikā rodas šaubas vai izpildes grūtības, kas tā ieskatā prasa atkāpes no iepirkuma tehniskajā specifikācijā uzstādītājiem noteikumiem vai Pakalpojuma izpildes termiņiem, Izpildītājam par to nekavējoties jāpaziņo Pasūtītājam un, pirmkārt, jāvadās no Pasūtītāja norādījumiem.

**5. Līgumslēdzēju tiesības un atbildība**

5.1. Izpildītājs apliecina, ka viņam ir visi sertifikāti, kas nepieciešami Pakalpojuma sniegšanai.

5.2. Ja Izpildītājs savas vainas dēļ nenodod Pakalpojumu Līgumā noteiktajā termiņā, tas maksā Pasūtītājam nokavējuma procentus 0,5% apmērā no Līgumcenas par katru nokavēto dienu.

5.3. Ja Pasūtītājs, kavē Līgumā noteikto samaksas termiņu, tas maksā Izpildītājam kavējuma procenti 0,5% apmērā no Līgumcenas par katru nokavējuma dienu.

5.4. Neatkarīgi no nokavējuma procentu samaksas, Puses viena otrai atlīdzina tiešos pierādītos zaudējumus, kas radušies Līguma pārkāpšanas rezultātā.

5.5. Kavējuma procenti netiek piemēroti, ja Līgumā paredzētās saistības tiek kavētas vai netiek pildītas otras Puses vainas dēļ.

5.6. Pasūtītājam ir tiesības vienpusēji izbeigt Līgumu par to brīdinot Izpildītāju divas darba dienas iepriekš, ja Izpildītāja vainas dēļ kavējas kāds no Līgumā noteiktajiem Pakalpojuma izpildes termiņiem. Šajā gadījumā Pasūtītājs neatlīdzina Izpildītājam tādejādi radušos zaudējumus.

5.7. Izpildītājam ir tiesības vienpusēji izbeigt Līgumu par to brīdinot Izpildītāju divas darba dienas iepriekš, ja Pasūtītāja vainas dēļ 4.1.1. un 4.1.2. apakšpunkta neizpildes rezultātā nav iespējams uzsākt vai pabeigt Pakalpojumu.

5.8. Izpildītājs atbild par Līguma ietvaros izpildītā Pakalpojuma rezultāta — inventarizācijas dokumentācijas atbilstību spēkā esošo Latvijas Republikas normatīvo aktu prasībām. Izpildītājs ir atbilstīgs par visiem Pasūtītajam nodurtajiem zaudējumiem, kas rodas vai var rasties dēļ inventarizācijas dokumentācijas neatbilstības spēkā esošo Latvijas Republikas būvnormatīvu vai citu normatīvo aktu prasībām.

5.9. Puses neatbild par Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti Pušu saprātīgai kontrolei. Darbaspēka nepietiekamība un materiālu trūkums netiek atzīti par nepārvaramas varas apstākļiem.

5.10. Pusei, kura ir cietusi no nepārvaramas varas, ir pienākums nekavējoties rakstveidā informēt otru Pusi. Ja Līguma turpmāka izpilde nav iespējama, Puses sastāda Pakalpojuma nodošanas-pieņemšanas aktu un Izpildītājs saņem samaksu par visu līdz tam paveikto Pakalpojuma daļu.

**6. Citi noteikumi**

6.1. Līgums stājās spēkā ar tā parakstīšanas brīdi un ir spēkā līdz Pušu saistību pilnīgai izpildei.

6.2. Līgumu var papildināt, grozīt vai izbeigt, Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par Līguma neatņemamām sastāvdaļām.

6.3. Visi Pušu strīdi un nesaskaņas, kas rodas vai var rasties Līguma izpildes gaitā vai sakarā ar to, risināmi savstarpēju pārrunu ceļā, bet, nepanākot vienošanos 1 mēneša laikā, strīdus risina Latvijas Republikas normatīvajos aktos noteiktajā kārtībā.

6.4. Pasūtītāja pilnvarotais pārstāvis Līguma saistību izpildes kontrolei un ar tā izpildi saistīto jautājumu risināšanai ir ceļu ekspluatācijas inženieris Pēteris Sabļins, 67996255, [peteris.sablins@adazi.lv](mailto:peteris.sablins@adazi.lv). Atbildīgajai personai jāpilda pienākumi, kas noteikti Ādažu novada domes iekšējo noteikumu „Dokumentu aprites kārtība Ādažu novada pašvaldībā” 107.punktā, t.sk., nekavējoties jāziņo Pakalpojuma saņēmējam par pakalpojuma sniedzējam pielīgto saistību nepienācīgu izpildi un tai nav tiesību pieņemt lēmumus vai dot Pakalpojuma sniedzējam norādījumus par Līgumā noteikto termiņu, līgumsummas, cenas vai citu nosacījumu izmaiņām.

6.5. Puses apņemas nekavējoties paziņot viena otrai par rekvizītu izmaiņām, kas var ietekmēt Līguma pienācīgu izpildi.

6.6. Līgums sastādīts divos eksemplāros, kuru saturs ir identisks, ar vienādu juridisku spēku, izsniegts pa vienam eksemplāram katrai no Pusēm.

6.6. Līgumam ir četri pielikumi:

6.6.1. Tehniskā specifikācija, uz 2 lp.;

6.6.2. Izpildītāja piedāvājums iepirkumā, uz 3.lp;

6.6.3. Pakalpojuma izpildes laika grafiks, uz 1lp;

6.6.4. Inventaricējamo ielu saraksts, uz 3 lp.

**7. Pušu rekvizīti un paraksti:**

|  |  |
| --- | --- |
| **Pasūtītājs:** | **Izpildītājs:** |
| **Ādažu novada dome**  Reģ.Nr. 90000048472  Gaujas iela 33A, Ādaži, LV-2164  Banka: Valsts kase  Kods: TRELLV22  Konts: LV43TREL9802419010000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Izpilddirektors  **Guntis Porietis**  2018.gada 19.janvārī | **SIA “Ceļu inženieri”**  Reģ. nr. 40003708021  Aveņu iela 1, Ikšķile,  Ikšķiles novads, LV-5052  Banka: AS „Swedbank”  Konts: LV04HABA0551008495593  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs  **Jānis Klismets**  2018.gada \_\_\_.janvārī |

LĪGUMS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU